CELEX: 32010D0731
Language: bg
Date: 2010-11-30 00:00:00
Title: 2010/731/ЕС: Решение на Комисията от 30 ноември 2010 година за създаване на въпросник, предвиден за използване при докладването на изпълнението на Директива 2000/76/ЕО на Европейския парламент и на Съвета относно изгарянето на отпадъци (нотифицирано под номер C(2010) 8279)  Текст от значение за ЕИП

1.12.2010   
            
            
               BG
            
            
               Официален вестник на Европейския съюз
            
            
               L 315/38
            
         РЕШЕНИЕ НА КОМИСИЯТА
   от 30 ноември 2010 година
   за създаване на въпросник, предвиден за използване при докладването на изпълнението на Директива 2000/76/ЕО на Европейския парламент и на Съвета относно изгарянето на отпадъци
   (нотифицирано под номер C(2010) 8279)
   (текст от значение за ЕИП)
   (2010/731/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2000/76/ЕО на Европейския парламент и на Съвета от 4 декември 2000 г. относно изгарянето на отпадъци (1), и по-специално член 15 от нея,
   като има предвид, че:
   
               (1)
            
            
               Първият въпросник, предвиден за използване при докладването на изпълнението на Директива 2000/76/ЕО относно изгарянето на отпадъци, беше създаден с Решение 2006/329/ЕО на Комисията (2). Той се отнасяше за периода от 2006 до 2008 г. включително.
            
         
               (2)
            
            
               Предвид опита, натрупан при прилагането на Директива 2000/76/ЕО, и при използването на първия въпросник следва да бъде създаден нов въпросник за периода 2009—2011 г. За постигане на по-голяма яснота Решение 2006/329/ЕО следва да се замени.
            
         
               (3)
            
            
               Мерките, предвидени в настоящото решение, са в съответствие със становището на Комитета, създаден съгласно член 6 от Директива 91/692/ЕИО на Съвета от 23 декември 1991 г. относно стандартизиране и рационализиране на докладите за прилагане на някои директиви, свързани с околната среда (3),
            
         ПРИЕ НАСТОЯЩОТО РЕШЕНИЕ:
   Член 1
   1.   При докладване относно изпълнението на Директива 2000/76/ЕО държавите-членки използват въпросника, формулиран в приложението.
   2.   Предаваните доклади обхващат периода от 1 януари 2009 г. до 31 декември 2011 г.
   Член 2
   Решение 2006/329/ЕО се отменя.
   Член 3
   Адресати на настоящото решение са държавите-членки.
   
      Съставено в Брюксел на 30 ноември 2010 година.
      
         
            За Комисията
         
         Janez POTOČNIK
         
            Член на Комисията
         
      
   
   
      (1)  ОВ L 332, 28.12.2000 г., стр. 91.
   
      (2)  ОВ L 121, 6.5.2006 г., стр. 38.
   
      (3)  ОВ L 377, 31.12.1991 г., стр. 48.
   
      ПРИЛОЖЕНИЕ
      
         ВЪПРОСНИК ЗА ПРИЛАГАНЕТО НА ДИРЕКТИВА 2000/76/ЕО НА ЕВРОПЕЙСКИЯ ПАРЛАМЕНТ И НА СЪВЕТА ОТНОСНО ИЗГАРЯНЕТО НА ОТПАДЪЦИ
      
      
         Общи бележки:
      
      Настоящият втори въпросник относно Директива 2000/76/ЕО обхваща периода от 2009 до 2011 г. Предвид опита, натрупан при прилагането на директивата и събраната вече чрез първия въпросник информация, настоящият въпросник се съсредоточава върху промените и напредъка, постигнат от държавите-членки при прилагането на директивата понастоящем.
      С цел да се гарантира последователност и да се даде възможност за преки сравнения с предишни отговори, настоящият въпросник не променя общия подход, определен в Решение 2006/329/ЕО. В случаите, когато въпросите са подобни на тези от предишния въпросник, могат да се правят позовавания на предишните отговори, когато ситуацията е непроменена. Ако има развитие в нова посока, то следва да бъде описано в нов отговор.
      Както и за първия въпросник, Комисията възнамерява да използва платформата ReportNet (или инструмента, с който е заместена, ако случаят е такъв), за да предостави на държавите-членки електронно средство за докладване на базата на настоящия въпросник. Затова Комисията настоятелно препоръчва използването на този инструмент при изпълнение на посоченото задължение за докладване с цел да се намалят бариерите и да се облекчи анализът на отговорите.
      1.   Брой предприятия и разрешения
      
                  1.1.
               
               
                  Въведете следната информация относно броя на инсталациите (поотделно за инсталации за изгаряне и за съвместно изгаряне), които попадат в обхвата на Директива 2000/76/ЕО, както и за техните разрешения и разрешен капацитет:
                  
                              а)
                           
                           
                              брой предприятия;
                           
                        
                              б)
                           
                           
                              брой разрешения, издадени в съответствие с член 4, параграф 1;
                           
                        
                              в)
                           
                           
                              брой на инсталациите, оползотворяващи топлината, получена в процеса на изгаряне;
                           
                        
                              г)
                           
                           
                              общо разрешено количество на обработваните отпадъци (тонове/година) (по избор).
                           
                        
            
                  1.2.
               
               
                  Представете списък на всички инсталации, които попадат в обхвата на Директива 2000/76/ЕО, като посочите следната информация за всяка от тези инсталации, която има капацитет над 2 тона на час:
                  
                              а)
                           
                           
                              дали това е инсталация за изгаряне или за съвместно изгаряне и във втория случай — вида на инсталацията (циментова пещ, горивна инсталация, други промишлени съоръжения, не попадащи в обхвата на приложение II.1 или приложение II.2 към Директива 2000/76/ЕО);
                           
                        
                              б)
                           
                           
                              за инсталациите за изгаряне на твърди битови отпадъци, извършващи дейности по възстановяване, попадащи в обхвата на приложение II, R1 към Директива 2008/98/ЕО на Европейския парламент и на Съвета (1) — енергийната ефективност на инсталацията, изчислена по формулата, представена в бележка под линия към приложение II, R1 към Директива 2008/98/ЕО.
                           
                        
            2.   Опишете всички проблеми във връзка с определенията в член 3, установени при изпълнението на Директива 2000/76/ЕО. Включете подробна информация за всяко определение, за което са установени проблеми.
      3.   Има ли мобилни инсталации, получили разрешение по силата на Директива 2000/76/ЕО?
      4.   Посочете категориите отпадъци, подложени на съвместно изгаряне, поотделно за всеки вид инсталация за съвместно изгаряне (циментова пещ, горивна инсталация, други промишлени съоръжения, не попадащи в обхвата на приложение II.1 или приложение II.2).
      Посочете кодовете съгласно Европейския каталог на отпадъците (по избор).
      Посочете количествата, разрешени за съвместно изгаряне в тези инсталации (по избор).
      5.   За колко инсталации за съвместно изгаряне важат ограниченията на емисиите, предвидени в приложение V към Директива 2000/76/ЕО (т.е. където се извършва съвместно изгаряне на необработени битови отпадъци или повече от 40 % от отделената топлина е резултат от изгарянето на опасни отпадъци)?
      6.   Какви са разпоредбите, предвидени в процедурата по издаване на разрешение, относно:
      
                  а)
               
               
                  определяне на количествата и категориите опасни отпадъци, които могат да бъдат обработвани;
               
            
                  б)
               
               
                  минималните и максималните потоци опасни отпадъци, подлежащи на обработка;
               
            
                  в)
               
               
                  разрешения обхват на топлотворността на опасните отпадъци;
               
            
                  г)
               
               
                  ограниченията относно съдържанието на замърсители, например полихлорирани бифенили (PCB), пентахлорфенол (PCP), хлор, флуор, тежки метали?
               
            7.   Кои отпадъци са били счетени за „неподходящи“ за вземане на представителни проби?
      8.   Във връзка с условията относно времето и температурата на престой на газовете в горивната камера, както е предвидено в член 6, параграфи 1 и 2 от Директива 2000/76/ЕО, съществуват ли разрешения за отклонение от тези условия, дадени в съответствие с член 6, параграф 4? При положителен отговор посочете:
      
                  а)
               
               
                  колко разрешения са дадени;
               
            
                  б)
               
               
                  когато разполагате със съответните данни, посочете основанието за разрешаване на изключението/изключенията в няколко примерни случая, както и следната информация:
                  
                              i)
                           
                           
                              капацитет на инсталацията;
                           
                        
                              ii)
                           
                           
                              дали става въпрос за „съществуваща“ инсталация съгласно определението в член 3, параграф 6, или за нова инсталация;
                           
                        
                              iii)
                           
                           
                              вид изгаряни отпадъци;
                           
                        
                              iv)
                           
                           
                              как се гарантира, че количествата остатъци не надвишават тези при инсталация, за която не е разрешено изключение, и съдържанието на органични замърсители в тези остатъци не е по-високо от очакваното в инсталация, за която не е разрешено изключение;
                           
                        
                              v)
                           
                           
                              условия за експлоатация, предвидени в разрешението;
                           
                        
                              vi)
                           
                           
                              норми за допустими емисии, които следва да се спазват от инсталацията.
                           
                        
            9.   По отношение на инсталациите за изгаряне — какви мерки са въведени (освен доклада, изискван по силата на член 12, параграф 2, ако има такъв) с цел да се гарантира, че инсталациите са проектирани, оборудвани, изградени и експлоатирани така, че да не се превишават нормите за допустими емисии, определени в приложение V към Директива 2000/76/ЕО?
      10.   По отношение на инсталациите за съвместно изгаряне — какви мерки са въведени (освен доклада, изискван по силата на член 12, параграф 2, ако има такъв) с цел да се гарантира, че инсталациите са проектирани, оборудвани, изградени и експлоатирани така, че да не се превишават нормите за допустими емисии, определени в приложение II към Директива 2000/76/ЕО?
      11.   За циментови пещи за съвместно изгаряне на отпадъци — има ли разрешени изключения от нормите за допустими емисии на NOx, прах, SO2 или общ органичен въглерод (TOC) в съответствие с приложение II.1? При положителен отговор посочете следното:
      
                  а)
               
               
                  колко изключения са разрешени;
               
            
                  б)
               
               
                  когато разполагате със съответните данни, посочете основанието за разрешаване на изключението/изключенията в няколко примерни случая, като включите и следната информация:
                  
                              i)
                           
                           
                              капацитет на инсталацията;
                           
                        
                              ii)
                           
                           
                              дали става въпрос за съществуваща или за нова инсталация (съгласно определението в член 20, параграф 3 от Директива 2000/76/ЕО);
                           
                        
                              iii)
                           
                           
                              вид съвместно изгаряни отпадъци;
                           
                        
                              iv)
                           
                           
                              норми за допустими емисии, които следва да се спазват от инсталациите;
                           
                        
                              v)
                           
                           
                              други условия за експлоатация, предвидени в разрешението.
                           
                        
            12.   За емисии във въздуха от инсталации за изгаряне и инсталации за съвместно изгаряне — били ли са определени норми за допустими емисии, различни от тези, предвидени съответно в приложение II или приложение V? Ако отговорът е положителен и когато разполагате със съответните данни, посочете:
      
                  а)
               
               
                  инсталациите, за които важат тези норми (за изгаряне или съвместно изгаряне, като за последните се посочва и видът на инсталацията);
               
            
                  б)
               
               
                  кои от тези инсталации са „нови“ и кои „съществуващи“;
               
            
                  в)
               
               
                  замърсителите, за които важат нормите за допустими емисии, както и набора от определените гранични стойности;
               
            
                  г)
               
               
                  защо се прилагат тези гранични стойности;
               
            
                  д)
               
               
                  режимът на мониторинг на емисиите на тези замърсители (непрекъснато или периодично, като във втория случай посочите честотата).
               
            13.   За замърсителите, изброени в приложение IV към Директива 2000/76/ЕО — как са определени нормите за допустими емисии на отпадъчни води, изхвърляни във водната околна среда, от съоръженията за пречистване на димни газове? Посочете случаите, в които нормите за допустими емисии за тези замърсители се различават от определените в приложение IV.
      14.   В случай че са установени емисионни норми за замърсители, попадащи в отпадъчните води и различни от специфицираните в приложение IV:
      
                  а)
               
               
                  за кои инсталации се отнасят (т.е инсталации за изгаряне или инсталации за съвместно изгаряне, „нови“ или „съществуващи“)?
               
            
                  б)
               
               
                  за кои замърсители важат тези норми и кои са определените гранични стойности?
               
            
                  в)
               
               
                  защо се прилагат тези гранични стойности?
               
            15.   Какви параметри за експлоатационен контрол (киселинност, температура, дебит и т.н.) са определени в процедурата по издаване на разрешение за емисии в отпадъчни води?
      16.   Какви разпоредби са предвидени, за да се гарантира опазването на почвите, повърхностните и подземните води в съответствие с член 8, параграф 7?
      17.   Когато е уместно, какви критерии са използвани, за да се гарантира, че има достатъчен капацитет за складиране на води, които трябва да бъдат анализирани и обработени преди изхвърляне?
      18.   Какви са общите мерки, предприети за намаляване на количествата и вредността на остатъците, получени в инсталации за изгаряне или за съвместно изгаряне?
      19.   Идентични ли са посочените в разрешението изисквания относно измерването на замърсители на въздуха и експлоатационните параметри с определените в член 11, параграф 2 изисквания? Ако отговорът е отрицателен, представете подробна информация за:
      
                  а)
               
               
                  причината за отклонение от член 11, параграф 2 във връзка с възможностите за изключения, посочени в член 11, параграфи 4—7;
               
            
                  б)
               
               
                  съответния засегнат замърсител или параметър и наложеното изискване за измерване.
               
            20.   Идентични ли са посочените в разрешението изисквания относно измерването на замърсители на водите с определените в член 11, параграфи 14 и 15 изисквания? Ако отговорът е отрицателен, представете подробна информация за:
      
                  а)
               
               
                  причината за отклонение от член 11, параграфи 14 и 15;
               
            
                  б)
               
               
                  съответния засегнат замърсител/параметър и изискването за измерване.
               
            21.   Какви разпоредби са предвидени в процедурата по издаване на разрешения за осигуряване на съвместимост със следните разпоредби по отношение на емисии във въздуха:
      
                  а)
               
               
                  член 11, параграф 8;
               
            
                  б)
               
               
                  член 11, параграф 9;
               
            
                  в)
               
               
                  член 11, параграф 11;
               
            
                  г)
               
               
                  член 11, параграф 12;
               
            
                  д)
               
               
                  режим за съответствие, определен в член 11, параграф 10.
               
            22.   Какви разпоредби са предвидени в процедурата по издаване на разрешения за осигуряване на съвместимост със следните разпоредби по отношение на емисии във водите:
      
                  а)
               
               
                  член 11, параграф 9;
               
            
                  б)
               
               
                  режим за съответствие, определен в член 11, параграф 16.
               
            23.   Опишете официалните насоки, разработени с цел получаване на валидирани данни за средните дневни стойности на емисиите (член 11, параграф 11). Посочете интернет адрес, ако има такъв.
      24.   Какви са процедурите за информиране на компетентния орган в случай на нарушаване на нормите за допустими емисии?
      25.   Какви разпоредби са предвидени за гарантиране на участието на обществеността в процеса на издаване на разрешения (нови и/или подновени разрешения)? Дайте подробна информация най-малко за следните аспекти:
      
                  а)
               
               
                  кой орган осигурява публичен достъп до заявлението за разрешение;
               
            
                  б)
               
               
                  период, в който обществеността може да вземе отношение;
               
            
                  в)
               
               
                  кой орган осигурява достъп до крайното решение.
               
            26.   По отношение достъпа до информация в процеса на издаване на разрешение:
      
                  а)
               
               
                  има ли информация във връзка със заявлението, процеса на вземане на решения и последващото издаване на разрешение, свързана с екологичните аспекти, която не е публично (или е само частично) достъпна? Ако отговорът е положителен, уточнете каква е тази информация;
               
            
                  б)
               
               
                  в случай че данните са достъпни изцяло или отчасти, посочете дали достъпът е безплатен и ако не е — размера на заплащането и случаите, в които се прилага това заплащане.
               
            27.   Какво е предвидено, за да се задължи операторът на инсталации за изгаряне и съвместно изгаряне с номинален капацитет от два тона или повече на час да представи на компетентния орган годишен отчет за функционирането и надзора на дадена инсталация?
      28.   Ако е предвиден годишен отчет:
      
                  а)
               
               
                  каква информация съдържа той?
               
            
                  б)
               
               
                  как обществеността може да получи достъп до този отчет?
               
            29.   Как бива информирана обществеността за наличието на инсталации за изгаряне или съвместно изгаряне с номинален капацитет, по-малък от два тона на час? Как се представят такива инсталации на обществеността?
      30.   Какви разпоредби са предвидени в разрешението за контролиране на продължителността на експлоатация на инсталация за изгаряне или съвместно изгаряне при отклонения от нормалните условия за експлоатация (т.е. спирания, нарушения или отказ на съоръженията за пречистване на газове или на измервателното оборудване)?
      31.   За инсталации за изгаряне или съвместно изгаряне — какви са максимално допустимите периоди за експлоатация при отклонение от нормалните условия, преди инсталацията да бъде спряна:
      
                  а)
               
               
                  максимално допустим период при надхвърлени стойности на допустимите емисии;
               
            
                  б)
               
               
                  максимално общо времетраене за година на периодите, в които са надхвърлени стойности на допустимите емисии.
               
            32.   Други бележки.
      
         (1)  ОВ L 312, 22.11.2008 г., стр. 3.